Tilsyns-rapport

**2021**

Settlementet Børn og Unge

Faglig dialog gennemført: 06-09-2021

Tilsyn afsluttet: 30-09-2021

Tilsyn gennemført af: Birgit Larsen

# Pædagogisk tilsyn i Københavns Kommune

Det pædagogiske tilsyn skal sørge for, at alle institutioner i Københavns Kommune fungerer godt og overholder gældende lovgivning. Tilsynet ser på dagligdagen i institutionen og på det pædagogiske arbejde med børnene.

## Et tilsyn består af:

* Løbende tilsyn via de pædagogiske konsulenters samarbejde i dagligdagen med dag- og fritidstilbud samt ét årligt tilsynsbesøg, hvor det daglige arbejde med børnene observeres af en pædagogisk konsulent.[[1]](#footnote-1)
* Et dialogmøde med ledelse og repræsentanter for medarbejdere og forældre.
* En tilsynsrapport, der samler op på observationer fra tilsynsbesøg, og på dialogen med medarbejdere, leder og forældrerepræsentanter.

Den færdige rapport skal afsluttes senest 30 dage efter tilsynsbesøget og offentliggøres på institutionens hjemmeside.

## Tidsplan for et pædagogisk tilsyn

**Udkast**

til tilsynsrapport

**10 dage**

**10 dage**

**10 dage**

**7 dage**

**3 dage**

**Rapport færdiggøres**

og tilsyn afsluttes   
(senest 30 dage efter tilsynsbesøg)

**Rapport offentliggøres**

På institutionens hjemmeside

**Aftale om opfølgning**

**Kommentarer**

fra institutionens forældreråd eller den selvejende bestyrelse

**Tilsynsbesøg**

Tilsynsrapporten præsenteres og drøftes som et fast punkt på det årlige forældremøde. I klyngerne orienteres klyngebestyrelserne herudover om enhedernes tilsynsrapporter mindst en gang årligt.

**Den pædagogiske konsulent**

Alle institutioner i Københavns Kommune har en pædagogisk konsulent tilknyttet. Den pædagogiske konsulent rådgiver og vejleder løbende institutionen om blandt andet pædagogik, faglig udvikling og forældresamarbejde.

Det er den pædagogiske konsulent, der gennemfører det årlige tilsynsbesøg og skriver tilsynsrapporten.

## Seks pejlemærker for kvalitet

Tilsynet tager udgangspunkt i Københavns Kommunes seks pejlemærker for pædagogisk kvalitet og sikrer, at alle love og regler for institutioner overholdes:

1. Sociale relationer – positiv voksenkontakt hver dag
2. Inklusion og fællesskab – børne- og ungefællesskaber til alle
3. Sprogindsatsen – muligheder gennem sprog
4. Forældresamarbejde - forældrepartnerskab
5. Sammenhæng – også i overgange
6. Krav om refleksion og metodisk systematik i den pædagogiske praksis Indledning

## Læsevejledning

I rapporten på de kommende sider kan du læse konklusionerne fra det seneste tilsynsbesøg i institutionen. I slutningen af rapporten finder du institutionens kommentarer til tilsynsrapporten. Kommentarerne er udarbejdet i institutionens forældreråd, hvis institutionen er en del af en klynge, eller i bestyrelsen, hvis institutionen er selvejende.

### Vurderinger i tilsynsrapporten

Det daglige arbejde i institutionen vurderes i forhold til de seks pejlemærker for pædagogisk kvalitet, dag- og fritidstilbud arbejder ud fra i Københavns Kommune.

For hvert pejlemærke vurderer den pædagogiske konsulent arbejdet i institutionen og placerer indsatsen i en af de tre kategorier nedenfor.

|  |  |  |  |  |
| --- | --- | --- | --- | --- |
| Vedligehold indsats  Anerkendelse af institutionens arbejde |  | Tilpas indsats  Anbefalinger til justeringer af institutionens arbejde |  | Ny indsats  Anmærkninger til institutionens arbejde og krav om nye tiltag |
| * Institutionen arbejder målrettet med pejlemærket, så det er synligt i børnenes dagligdag. * Pejlemærket er en del af den pædagogiske planlægning. * Institutionen skal fortsætte det gode arbejde og løbende udvikle deres indsats. |  | * Institutionen arbejder med pejlemærket, men det ses ikke tydeligt i dagligdagen. * Pejlemærket er en del af den pædagogiske planlægning, men omsættes ikke til handling alle steder. * Konsulenten kommer med anbefalinger til, hvordan institutionen kan tilpasse deres indsats. |  | * Institutionen arbejder ikke bevidst med pejlemærket. * Dagligdagen lever ikke op til god pædagogisk praksis på alle områder. * Institutionen skal sætte gang i nye indsatser, der kan ses tydeligt i dagligdagen. * Konsulenten kommer med anbefalinger til nye indsatser. * Der er faste krav til opfølgning og evaluering |

## Hvis du vil vide mere

Har du spørgsmål til rapporten, er du velkommen til at kontakte lederen i institutionen. Er du forælder i institutionen, vil der i løbet af året blive afholdt et forældremøde, hvor rapporten præsenteres og drøftes.

Du kan læse mere om, hvordan Københavns Kommunes institutioner arbejder med pædagogisk kvalitet og se den seneste kvalitetsrapport for hele dagtilbudsområdet på: [www.kk.dk/kvalitetogtilsyn](http://www.kk.dk/kvalitetogtilsyn).

# Tilsynsvurderinger for nuværende og sidste tilsynsår

|  |  |  |  |  |  |  |
| --- | --- | --- | --- | --- | --- | --- |
|  | **Sociale relationer** | **Inklusion og fællesskab** | **Sprog-indsatsen** | **Forældre-samarbejde** | **Sammen-hæng** | **Krav om refleksion og metodisk systematik** |
| **2021** | Tilpas indsats | Tilpas indsats | Tilpas indsats | Tilpas indsats | Tilpas indsats | Tilpas indsats |
| **2020** | Tilpas indsats | Tilpas indsats | Tilpas indsats | Tilpas indsats | Tilpas indsats | Tilpas indsats |

# Generelle bemærkninger

Her kan konsulenten ved behov angive informationer om institutionen, der vurderes at være relevante i forbindelse med det gennemførte tilsyn.

Før tilsynet er der foretaget observationer i Settlementet på matriklerne Vestervang FK og i Valdemarsgade FK, og i det opsøgende team om aftenen på Litauens Plads samt rundering på dele af Vesterbro over to dage. Settlementet er genstartet efter Corona-restriktionerne med fokus på modulaktiviteter og samvær efter sommerferien, og overholder de nuværende anbefalinger fra sundhedsmyndighederne. Til stede ved tilsynet er institutionsleder, afdelingslederne fra FK og to pædagogiske konsulenter, en er observatør. Der er afbud fra bestyrelsen. FK vil blive brugt som en forkortelse af Fritidsklub.

# Pejlemærke 1: Sociale relationer – positiv voksenkontakt hver dag

”Alle børn har ret til positiv voksenkontakt hver dag – og udsatte børn har et særligt behov for at blive set og få omsorg. Alle børn skal opleve et trygt og omsorgsfuldt miljø, hvor de mødes med respekt og anerkendelse”

## Indsats

Tilpas indsats

## Begrundelse

Det vurderes på baggrund af observationer og den faglige dialog, at Settlementet arbejder systematisk og metodisk i deres planlægning af pejlemærket, Sociale Relationer. Det relationelle arbejde omsættes dog med en varierende kvalitet på de to observationsdage. Det kommer fx jævnligt til udtryk i praksis ved:

Kommunikationen mellem personalet og børn/unge er præget af en positiv voksenkontakt både i FK og i de opsøgende team. Fx tages der godt imod alle børn, hvor der hilses, dog er opgaven ikke afstemt blandt personalet i Valdemarsgade. På Vestervang byder personalet sig hurtigt til med en aktivitet. Det meste personale i både FK og i det opsøgende team spørger ind til børnene i deres samvær og lytter til deres oplevelser. Flere af personalet er klart mere nærværende i kontakten med børnene end ved sidste års tilsyn. I FK opleves en intens, men kort tilstedeværelse af børnene, som betyder færre børn relativ hurtigt nogle eftermiddage, dog ikke i modulerne. En del af personalet samler sig i caféområdet, når der er færre børn i værkstederne, - mest når der ikke er ledelse til stede, og det betyder en mere sporadisk kontakt i de faste aktiviteter sidst på eftermiddagen. Den næstyngste årgang af børn fra den franske skole kommer sent nogle dage, og der ses behov for et styrket samvær til denne gruppe. Desuden taler flere børn kun fransk fra den yngste årgang. Det opsøgende team har mest kontakt med en mindre gruppe af især tosprogede unge drenge, hvor flere er i uddannelse og job, -p.t. mangler kendskabet til pigerne, da de kvindelige medarbejdere er stoppet, og arbejdet er ved at blive retableret med de nye personaler.

I dialogen fremhæves trivselssamtaler med de nye børn, som er med til at styrke relationen. Der er fokus på, at personalet er til rådighed for børnene ved modtagelsen. Der er små snakke i aktiviteterne alle steder, dog ønskes en dybere spørgeteknik fra ledelsens side. Det genkendes, at caféerne hurtig kan blive et samlingspunkt for personalet. Der er udarbejdet et skriftligt pædagogisk grundlag med et værdisæt over samværet og pædagogiske greb, som er i gang med implementering for nye personaler. Der er systematisk gennemgang af fokusbørn og trivselssamtaler med brug af fælles metoder som relationsskema, notesark og trivselsspørgsmål for alle børn.

## Anbefaling

Jeg anbefaler følgende:

1. At ledelsesteamet afstemmer en fælles tilgang til eftermiddagens samvær og forventninger til personalet, så personalet styrker kontakten til alle børn gennem hele åbningstiden.

2. At ledelsen og personalet fortsætter implementering af de fælles pædagogiske redskaber og fx styrker en feedbackkultur ved brug af små filmklip af samværet fra ICDP-kurset, som kan være med til at udvikle og målrette det relationelle læringsmiljø.

# Pejlemærke 2: Inklusion og fællesskab – børne- og ungefællesskaber til alle

”Alle børn skal opleve at være en del af et socialt fællesskab. Børn med særlige behov skal inkluderes i fællesskabet med udgangspunkt i deres behov og muligheder. Personalets respekt for børnenes egne kulturfællesskaber er central”

## Indsats

Tilpas indsats

## Begrundelse

Det vurderes på baggrund af observationerne og den faglige dialog, at Settlementet arbejder med pejlemærket, Inklusion og Fællesskab, og arbejder systematisk og metodisk i den pædagogiske planlægning, men det har endnu ikke sat tilstrækkelige spor i praksis. Det kommer fx jævnligt til udtryk under observationen på følgende måde:

Børnene tilbydes 3 spændende fælles moduller i samarbejde med foreningslivet 4 dage om ugen, dog kan alle børn ikke få plads. Personalet italesætter, at det kræver stor motivation at få børnene fastholdt i modulperioden på 10-12 uger. Der holdes enkelte pladser åbne til børn i udsatte positioner. De daglige klargjorte aktiviteter som krea og computerspil på Vestervang har en god søgning til en start. Krea, bevægelseslege på 1. sal, og wii tiltrækker en del børn i Valdemarsgade, dog siver en del børn relativt hurtigt på begge matrikler, og boldspil i salene ses mest i brug, når der er deltagende personale til stede. Den næstyngste årgang af børn fra den franske skole har svært ved at indgå i tilbuddene, der er i gang eller ved at slutte, da de kommer sent i klub. Der tilbydes et eftermiddagsmåltid på begge matrikler, dog ses ikke en fælles måltids- og samlingskultur i caféerne. Der er opstart af 6.og 7. klassesaftener, hvor der i Valdemarsgade kommer 3 børn til en start den første aften. Det opsøgende team holder mest til på Litauens Plads, spiller fodboldkamp og har relevante dialoger om job, uddannelse og Coronavaccinationer med de unge. Der fortages daglige runderinger til bestemte ”hotspots”. Det italesættes, at der ikke er kendskab til pigegrupper, som har ophold på gaden i området.

I dialogen fremhæves modulerne til at skabe pædagogisk fordybelse og udviklende læringsfællesskaber med forældrenes opbakning. Værkstederne indbydes alle børn, det er dog svært at fastholde børn til kl. 17. Alle børn får tilbud om trivselssamtaler. Ud af ca. 40 børn med en særlig opmærksomhed, er der få børn på faglig handleplan med inddragelse af forældrene. De opsøgende team er i gang med at opstarte deres skolearbejde i 6.klasserne på folkeskolerne på Vesterbro for at få kendskab til flere børn. Samarbejdet med skolerne om børn i udsatte positioner er i god udvikling.

## Anbefaling

Jeg anbefaler følgende:

1. At ledelsen i samarbejde med personalet i Valdemarsgade får målrettede tilbud til børn fra den franske skole, der har fri fra skole mellem kl. 15-17.

2. At ledelsen i samarbejde med personalet fortsat udvikler det pædagogiske læringsmiljø, så det tiltrækker 6. og 7 klasserne i højere grad end hidtil.

3. At ledelsen i samarbejde med det opsøgende team udvider kendskab og indsatser til en bredere gruppe af unge, piger og drenge i udsatte positioner i tæt samarbejde med Vesterbro Ungdomsgård, SSP og skolen.

# Pejlemærke 3: Sprogindsatsen – muligheder gennem sprog

”Alle børn skal have de bedste udviklingsmuligheder for deres sprog”

## Indsats

Tilpas indsats

## Begrundelse

Det vurderes på baggrund af observationerne og den faglige dialog, at Settlementet arbejder med pejlemærket, Sprog, og de arbejder systematisk og metodisk i den pædagogiske planlægning, men det har endnu ikke sat tilstrækkelig og tydeligt spor i praksis. Det kommer fx jævnligt til udtryk under observationen på følgende måde:

Kommunikationen bærer præg af en gensidig dialog med en god tone mellem børn og personale. I det mangfoldige aktivitetstilbud stimuleres børns sprog på mange forskellige måder, dog i mindre grad i forhold til det musiske sprog, dog er der et kortilbud. Det fysiske læringsmiljø udvikles fortsat med mulighed for mere bevægelse med en ny sal på Vestervang, og 1. salen i Valdemarsgade. Der er dog ikke en fælles tilgang og ansvar for det æstetiske læringsmiljø. Fx er der ikke stolet ned flere steder, og flere mindre rum virker rodet. Det er få børn, der rydder op efter sig selv. Nogle opslagstavler med aktivitetstilbud fremstår overskuelige, mens der intet står på andre.

I dialogen fremhæves, at den demokratiske dannelsesproces starter i samtalen med "tale og lytte"-positioner. Børn inddrages ift. ønsker i aktivitetstilbuddene, om indholdet i aftenklubben for 6. og 7. klasserne, og mere systematisk i trivselssamtalerne. I de planlagte trivselsundersøgelser i FK og UK af CUR v. Søren Østergaard i efteråret får børn og unge mulighed for at tage stilling til deres klub. Afdelingslederne oplever, at sprogbruget børnene i mellem til tider kan være hårdt uden en fælles tilgang og viden om håndtering. Der har været en pædagogisk dag om digital dannelse. Institutionslederen påpeger, at viden om det frivillige arbejde ønskes mere italesat overfor børnene ift. demokratiarbejdet. Der vil blive foretaget en trivselsundersøgelse i efteråret, som vil indgå i et fremadrettet arbejde.

## Anbefaling

Jeg anbefaler følgende:

1. At ledelsen og personalet tager større ansvar for det æstetiske læringsmiljø, fx får stolet ned alle steder, medinddraget børnene, og sikrer, at aktiviteter er visualiseret dagligt, evt. også på fransk.

2. At ledelsen og personalet arbejder med en fælles tilgang i forhold til børns sprogbrug og får implementeret systematisk rådgivning om digital dannelse.

3. At ledelsen og personalet systematisk styrker dialogen med brug af spørgeteknikker og relevante emner, der optager børn, så der skabes rum for børn til at fortælle om deres tanker og følelser.

# Pejlemærke 4: Forældresamarbejde - forældrepartnerskab

”Forældre og institution skal indgå i et tæt og ligeværdigt samarbejde om det enkelte barns udvikling og trivsel. Forældre er en ressource i forhold til samarbejdet om deres børn og skal ses som del af et partnerskab”

## Indsats

Tilpas indsats

## Begrundelse

Det vurderes på baggrund af den faglige dialog, at Settlementet arbejder systematisk og metodisk bevidst med planlægning af pejlemærket, Forældresamarbejdet, med mange relevante indsatser ud fra den skriftlige Forældrepartnerskabsaftale. En systematisk evaluering med den planlagte forældretilfredshedsundersøgelse i efteråret kan få pejlemærket i kategorien ’I vedligehold’ ved næste års tilsyn.

I dialogen fremhæves, at partnerskabsaftalen har brug for en synliggørelse med forventningsafstemning og for at genstarte forældresamarbejdet efter Coronarestriktionerne. Generelt ses forældrene som en aktiv ressource i det pædagogiske arbejde, når de har mulighed og ved, hvad de kan bidrage med. Der har været skriftlige informationer med klubfoldere til de nye forældre, og afholdelse af introaftener. Der kommunikeres over I-portalen med ugentlige nyhedsbreve fra FK. Forældrene er velkomne i klubben igen, dog foregår en del kommunikation over telefonen. Tidligere dialog-aftener, klassevis, vil genetableres, men samtidig rejses et ønske om deltagelse ved forældremøder i klasser på skolen som en mulighed. Tidligere invitationer til relevante modulafslutninger genstartes. Når der laves handleplaner på børn i udsatte positioner, inddrages forældrene, og der deltages i fælles netværksmøder på skolerne, når klubben er inviteret med af forældrene og/eller skolen.

## Anbefaling

Jeg anbefaler følgende:

1. At ledelsen og personalet byder sig til i forhold til forældremøder på skolen på de relevante klassetrin.

2. At ledelsen og personalet i samarbejde med bestyrelsen bruger den kommende forældretilfredsundersøgelse i efteråret, som evaluering og til fortsat udvikling.

# Pejlemærke 5: Sammenhæng - også i overgange

***”Alle børn skal opleve en helhed i deres liv. Ved overgangen fra et tilbud til et andet, skal barnet og deres forældre opleve, at der samarbejdes om at skabe en tryg og god overgang”***

## Indsats

Tilpas indsats

## Begrundelse

Det vurderes på baggrund af observationer, viden og den faglige dialog, at Settlementet arbejder med pejlemærket, Sammenhænge og Overgange, og det er en del af den pædagogiske planlægning, men omsættes ikke systematisk i praksis.

I Stærkt Samarbejde foregår overgangen fra KKFO til klub med systematiske tiltag som fx klubbesøg i skoletiden, og en mundtlig overlevering til den kommende afdeling sker på klubbens initiativ. I modtagelsen af nye børn får forældrene et velkomstbrev, pjece om klubben og der afholdes intromøder. Overgangsarbejde fra FK til Ungehuset på Vesterbro Ungdomsgård er udfordret af, at der er meget få 7. klasses børn. Der er sat ind med målrettede indsatser i Stærkt Samarbejde, hvor det opsøgende team på ny byder ind med 10 timer på de 4 kommunale skoler på 6. eller 7. klassetrin. Det gøres for at opbygge kendskabet til børn, som ikke deltager eller gribes af de nuværende fritidstilbud, dog kommer mange 6. og 7. klassers børn fra 3 af de 4 skoler på Vesterbro Ungdomsgård.

Der deltages i SSP-samarbejdet i lokaludvalget, i ledergruppen og deltagelsen i koordinationsudvalget er lidt stigende. I klubbydelsplanen ligger den opsøgende funktion hos det opsøgende team, dog uden et tæt samarbejde med Ungehuset på Vesterbro Ungdomsgård. Der er drøftelse af relevansen af den årlige pigefestival, når der ikke er særlig stort kendskab til piger i udsatte positioner, og forskningen fremhæver betydningen af samværet mellem drenge og piger.

## Anbefaling

Jeg anbefaler følgende:

1. At ledelsen og det opsøgende team får et tæt samarbejde med Vesterbro Ungdomsgård i forhold til de fælles 6. og 7. klasses børn på folkeskolerne.

2. At ledelsen i samarbejde med det opsøgende team får koblet det opsøgende arbejde tæt sammen med Ungehuset på Vesterbro Ungdomsgård gennem brobygning.

3. At ledelsen og personalet bidrager aktivt i den kommende proces om de nye Ungeværker, en politiske beslutning fra "Det gode Fritidsliv" om en stærk opkvalificering af Ungdomsklubberne.

# Pejlemærke 6: Krav om refleksion og metodisk systematik i den pædagogiske praksis

***”Alle institutioner skal vælge en konkret metode, således at der – på mangfoldige måder - arbejdes systematisk og reflekteret. Institutionerne skal skabe rum for refleksion over det pædagogiske arbejde og kunne indgå i en dialog omkring deres pædagogiske praksis. I valg af metode skal der tages afsæt i den enkelte institutions børnegruppe og øvrige lokale forhold”***

## Indsats

Tilpas indsats

## Begrundelse

Det vurderes på baggrund af observationer, viden og den faglige dialog, at Settlementet arbejder med pejlemærket, Refleksion og Metodisk Systematik, og det er en del af den pædagogiske planlægning, men er ikke implementeret fuldt ud i den ny samlede personalegruppe.

Der er udarbejdet skriftlige politikker og et nyt fælles dokument, ”Pædagogiske Redskaber, systematiske greb i hverdagens pædagogiske praksis”, der understøtter pejlemærkerne. Mødevirksomhed foregår kontinuerligt med det daglige kl. 13 møde, personale/afdelingsmøde hver 14 dag, og flere gange årligt afholdes pædagogiske dage. Der bruges flere forskellige metoder fx en metode til beskrivelse af modulaktiviteter, en anden metode til handleplaner på børn i udsatte positioner, og relationsskemaer til gennemgang af alle børn. Der sker fortløbende en status og evalueringer af modulerne sammen med børnene. Der udestår fortsat en fælles udfoldelse af de pædagogiske redskaber og drøftelser af, hvordan de kan omsættes, så alle får en fælles tilgang. Dokumentation og evaluering styrkes med de kommende trivselsmålinger og en forældretilfredshedsundersøgelse i efteråret.

## Anbefaling

Jeg anbefaler følgende:

1. At ledelsen i samarbejde med personalet implementerer dokumentet med pædagogiske redskaber, så de ses mere omsat i praksis, og gerne indarbejdet i jeres årshjul.

2. At ledelsen i samarbejde med personalet bruger efterårets trivselsmålinger for børn og unge og forældretilfredshedsundersøgelsen til evaluering og fortsat udvikling af den pædagogiske praksis.

**Opfølgning**

**Her kan den pædagogiske konsulent notere særlige forhold, aftaler eller lignende, der er indgået med institutionen.**

Ved gennemgang af institutionens selvregistrering bemærkes det, at Settlementet har afholdt to årlige brandøvelser, dog udestår en skriftlig evaluering efterfølgende. Der henvises til København kommunes procedure i forhold til beredskabsplan.

**Institutionens kommentarer**

Institutionens kommentarer til tilsynsrapporten udarbejdes i institutionens forældreråd/den selvejende bestyrelse, hvor institutionen er repræsenteret med både et forældre-, et medarbejder- og et ledelsesperspektiv. Kommentarerne er således et udtryk for en tilbagemelding fra den samlede institution.

Formålet med kommentarerne er at give læserne af tilsynsrapporten indblik i, hvordan institutionen vil arbejde med tilsynsrapportens vurderinger og anbefalinger. Konsulenten foretager ikke ændringer i rapporten på baggrund af institutionens kommentarer, medmindre der er tale om faktuelle fejl.

## Institutionens kommentarer

*Hvilke resultater vil institutionen fremadrettet være særligt optaget af at ændre?*

1. Sikre tilstedeværende ledelse i matriklernes åbningstid og med udgangspunkt i institutionens "Pædagogiske Redskaber" og tilsynets anbefalinger styrke personalets tilgang til børn, lokaler og aktiviteter.

*Hvordan vil institutionen imødekomme tilsynets anbefalinger?*

* Genopfrisk ICDP konceptet på personalemøde og test det i praksis - efterfølgende lægges det i fast struktur (årshjul)
* Ansæt fransktalende pædagog/ medhjælper - oversæt inf. om moduler/aktiviteter til børn og forældre.
* Indret 6-7 kl afdeling på Valde - samt styrke synlighed/ motivationsindsats ift. aftenklubtilbud Sætte "den vigtige samtale" i fast struktur
* Etablere fast månedlig dialog ml gadeteam og VUGs inklusionsteam mhp at styrke inf og overgange ml gade/ ungehus (årshjul)
* Etablere et fast månedligt møde vedr focusbørn for mellemledere og tovholdere

*Hvordan vil institutionen sikre at en positiv udvikling fastholdes?*

* Ovenstående strukturelle tiltag bliver indskrevet i institutionens årshjul mhp synliggørelse/ aktivitet og evaluering.
* Der etableres en "fast" dagsorden for de daglige koordinationsmøder til fastholdelse af de daglige indsatsområder.

**Bilag 1: Institutionens selvregistrering**

Forud for tilsynsbesøget har den pædagogiske leder eller institutionslederen udfyldt en selvregistreringen, der omhandler lovgivningsmæssige eller kommunale minimumskrav. Hvis der ved et spørgsmål er angivet ”Ikke besvaret” i kolonnen med lederens svar, kan det være et udtryk for, at spørgsmålet ikke er relevant for den pågældende institutionstype, eller det kan være et spørgsmål, der er tilføjet til spørgeskemaet, efter institutionens tilsyn er afsluttet. Det er præciseret i parentes, hvis et spørgsmål kun gælder udvalgte målgrupper og ikke hele 0-18 års området.

|  |  |
| --- | --- |
| **Spørgsmål i selvregistrering** | **Lederens svar** |
| Er de forsikringsmæssige forhold vedrørende institutionen afklaret? | Ja |
| Overholder institutionen Københavns Kommunes anbefalinger vedrørende sovende børn i dagtilbud og brug af seler?  (0-5-års institutioner) | Ikke besvaret |
| Overholder institutionen reglerne for befordring af børn? | Ja |
| Overholder institutionen kravene i bekendtgørelse om legetøjsstandard? | Ja |
| Overholder institutionen reglerne om røgfri miljøer? | Ja |
| Overholder institutionen Sundhedsstyrelsens anbefalinger om hygiejne i dagtilbud? | Ja |
| Overholder institutionen hygiejneregler for køkkener i børneinstitutioner? | Ja |
| Overholder den mad, der serveres i institutionen, de gældende nationale og kommunale retningslinjer?  (0-5-års institutioner) | Ikke besvaret |
| Er der gennemført madvalg i institutionen inden for de sidste 2 år?  (0-5-års institutioner) | Ikke besvaret |
| Har institutionen udarbejdet og offentliggjort en pædagogisk læreplan med udgangspunkt i det pædagogiske grundlag, de seks læreplanstemaer og mål for sammenhængen mellem det pædagogiske læringsmiljø og børns læring?  (0-5-års institutioner) | Ikke besvaret |
| Indsæt link til institutionens pædagogiske læreplan  (0-5-års institutioner) |  |
| Har institutionen inden for de seneste to år gennemført og offentliggjort en evaluering af arbejdet med læreplanen med udgangspunkt i de pædagogiske mål?  (0-5-års institutioner) | Ikke besvaret |
| Indsæt link til seneste evaluering af arbejdet med den pædagogiske læreplan  (0-5-års institutioner) |  |
| Har institutionen valgt at arbejde med  temaerne i den pædagogiske læreplan for dagtilbud i perioden fra børnenes start i KKFO'en frem til skolestart??  (6-9-års institutioner) | Ikke besvaret |
| Har institutionen valgt at arbejde med de seks kompetenceområder, der gælder for børnehaveklassen, i perioden fra børnenes start i KKFO'en frem til skolestart?  (6-9-års institutioner) | Ikke besvaret |
| Har KKFO’en udarbejdet en børnemiljøvurdering inden for de sidste to år?  (6-9 års institutioner) | Ikke besvaret |
| Lever institutionen op til Københavns Kommunes målsætninger for KKFO’er?  (6-9-års institutioner) | Ikke besvaret |
| Lever institutionen op til Københavns Kommunes målsætninger for fritidscentre?  (10-18-års institutioner) | Ja |
| Er institutionens lukkedage planlagt i overensstemmelse med Københavns Kommunes retningslinjer for lukkedage?  (0-9-års institutioner) | Ikke besvaret |
| Hvor mange pædagogiske dage har institutionen afholdt i det forløbne år? | 2 |
| Er der gennemført en APV - herunder også ift. kemi og kemisk risikovurdering - i institutionen inden for de sidste to år? | Ja |
| Er der særlige sundhedsmæssige problemstillinger i institutionen? | Nej |
| Overholder institutionen Sundhedsstyrelsens anbefalinger om medicingivning? | Ja |
| Overholder institutionen Københavns Kommunes retningslinjer for journalisering, arkivering og brug af netværksdrev? | Ja |
| Har institutionen en beredskabsplan? | Ja |
| Gennemføres der to årlige brandøvelser i institutionen? | Ja |
| Følges brandøvelserne op af en skriftlig evaluering? | Nej |
| Gennemføres daglig visuel inspektion af legepladsen? | Nej |
| Gennemføres kvartalsvis driftsinspektion af legepladsen? | Nej |
| Er der gennemført legepladsinspektion af legepladsteamet inden for de sidste tre år? | Nej |

1. I institutioner, der i et tilsynsår har fået ”Vedligehold indsats” i alle pejlemærker, øges kadencen for det ordinære tilsynsbesøg til to år. Her gennemføres i stedet et light-tilsyn i form af en vedligeholdelsesdialog, men uden observationer. [↑](#footnote-ref-1)